open-index/open-wikipedia-markdown huggingface dataset:
טום וג'רי: המהירים והשעירים

**טום וג'רי: המהירים והשעירים** (באנגלית: **Tom and Jerry: The Fast and the Furry**) הוא סרט הנפשה אמריקאי לילדים מסוגת קומדיה ופעולה, אשר מבוסס על הדמויות המונפשות "טום וג'רי" שיצרו ויליאם האנה וג'וזף ברברה עבור MGM. הסרט מסמן את יום השנה ה-65 לדמויות יחד עם הסרט "טום וג'רי: זינוק למאדים". הסרט הופק על ידי "האחים וורנר הנפשה" ו-"Turner Entertainment", ובוים ונכתב על ידי ביל קופ. הסרט מספר על טום החתול וג'רי העכבר הנרשמים למירוץ מכוניות מסביב לעולם כדי לזכות בווילה יוקרתית לאחר שהרסו בית. אורך הסרט הוא כ-74 דקות, ושפת המקור שלו היא אנגלית (הסרט דובב לשפות נוספות, ביניהן: עברית ואיטלקית).

הסרט הופץ לראשונה בערים נבחרות בארצות הברית על ידי חברת ההפצה "Kidtoon Films" בספטמבר 2005 ופעם נוספת ביוני 2006. הסרט הופץ על VHS (מה שהופך את הסרט לסרט האחרון שמופץ על פורמט זה) ועל DVD ב-11 באוקטובר 2005. ב-5 באפריל 2011 הסרט הופץ פעם נוספת ב-Blu-ray. בישראל הסרט הופץ לראשונה בדיבוב לעברית בשנת 2005 ב-DVD.

## תקציר העלילה
בסרט, טום החתול וג'רי העכבר נזרקים לרחוב לאחר שבמרדף הרסני במיוחד הם הרסו את ביתם. בשביל לזכות בווילה יוקרתית, הם מחליטים להשתתף במירוץ המכוניות האגדי הנקרא "מרוץ על". במירוץ הם צריכים לחצות מדינות, נופים ואתרים מוכרים מכל רחבי העולם.

## הדמויות והמדבבים
במאית הדיבוב בעברית הייתה מאיה בר שלום, ומפיקי הדיבוב בעברית היו עוזי פוקס ולבנת שעשוע.

## הסרט בישראל
הסרט הופץ לראשונה בישראל בשנת 2005 ב-DVD. ב-DVD היו תוספות בונוס הכללו את הקדימון של הסרט "באטמן נגד דרקולה", וסרטון של אנימטורים ותיקים שמדברים על יצירת אפקטים קוליים בסרט מצויר.

## קישורים חיצוניים

* 

קטגוריה:סרטי 2005
קטגוריה:סרטי טום וג'רי
קטגוריה:סרטים באנגלית
קטגוריה:סרטים אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטי ילדים
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
Jiabao V52

**Jiabao V52** הוא מיניוואן מתוצרת יצרנית הרכבים הקטנים **FAW Jilin**  חברת בת של קונצרן הרכב הסיני **FAW Group**  אשר מיוצר משנת 2011 ועד היום.

## דגמים
* "Jiabao V52".
* "Jiabao V55".
## Jiabao V52
* 5 דלתות.
* מנוע קדמי.
* מנועי בנזין.
* סוג הנעה: הנעה אחורית.
* מחיר דגמי "Jiabao V52" עמד על 27,200-2 9,200 רנמינבי (שנת 2012, בסין).
* מחיר דגמי "Jiabao V55" עמד על 32,900 רנמינבי (שנת 2012, בסין).
* דגם "Jiabao V52" צולם לסרט הסיני "Hello! Shu Xian Sheng" בשנת 2011.

## תמונות

קובץ: FAW Jiabao V52 rear.jpg| דגם "Jiabao V52" 
קובץ:Jiabao V55 001.jpg | דגם "Jiabao V55" 
קובץ:Jiabao V55 002.jpg | דגם "Jiabao V55" 

## ראו גם
* Jiabao V70
* סניה R9

## קישורים חיצוניים

* אתר היצרן (fawmc.com)

## הערות שוליים

קטגוריה:מיניוואנים
קטגוריה:דגמי מכוניות שהושקו ב-2011
קטגוריה:כלי רכב המיוצרים בסין
קטגוריה:רכבי FAW Jilin
משחקי מכבי פאן אמריקה

**משחקי מכבי פאן אמריקה** או **המכביה האמריקאית** (בספרדית: Macabiada Panamericana, ולאחר מכן Juegos Macabeos Panamericanos) היא תחרות ספורט רב־ענפית המתקיימת מדי ארבע שנים באמריקה הלטינית בהשתתפות ספורטאים יהודים.

משחקי מכבי פאן אמריקה מתקיימים אחת לארבע שנים ובסמיכות למשחקי מכבי אירופה, שנתיים לאחר המכביה.
את המשחקים מארחת אחת ממדינות אמריקה הלטינית הנבחרת בקונגרס מכבי תנועה עולמית.

כיום משתתפות במשחקי מכבי פאן אמריקה גם משלחות ממכבי ארצות הברית, קנדה, אוסטרליה, בריטניה וישראל.
## משחקי מכבי פאן אמריקה

## סמלי מכבי פאן אמריקה

קובץ:Juegos-macabeos-panamericanos2007.jpg|סמל מכבי פאן אמריקה 2007
קובץ:Juegos-macabeos-sanpablo.jpg|סמל מכבי פאן אמריקה 2011
קובץ:Chile games logo.jpg|סמל מכבי פאן אמריקה 2015
קובץ:Mexico 2019 games logo.jpg|סמל מכבי פאן אמריקה 2019


## קישורים חיצוניים
* משחקי מכבי פאן אמריקה, באתר מכבי תנועה עולמית.
* ההיסטוריה של נבחרת מקסיקו במשחקי מכבי פאן אמריקה, בספרדית.
* 
* 
* 
* אתר משחקי מכבי פאן אמריקה במקסיקו 2019

*
קטגוריה:העם היהודי: תחרויות ספורט
קטגוריה:ציונות
קטגוריה:תחרויות ספורט במקסיקו
קטגוריה:בואנוס איירס: תחרויות ספורט
קטגוריה:תחרויות ספורט בברזיל
קטגוריה:תחרויות ספורט בוונצואלה
קטגוריה:תחרויות ספורט בצ'ילה
קטגוריה:תחרויות ספורט בפרו
קטגוריה:תחרויות ספורט באורוגוואי
קטגוריה:תחרויות ספורט רב-ענפיות
המגפיים של ברוך

"**המגפיים של ברוך**" הוא שיר שביצעה להקת "כוורת" ויצא לאור בשנת 1973. השיר נבחר כ"שיר השנה" במצעדי הפזמונים השנתיים של קול ישראל ושל גלי צה"ל. השיר נכלל באלבום הבכורה של כוורת, "סיפורי פוגי".

## רקע
דני סנדרסון, מאיר פניגשטיין ואלון אולארצ'יק שרתו יחד בלהקת הנח"ל. סנדרסון ניגן לקראת שחרורו מצה"ל, בלהקת השניצלים, ובסוף 1971 יצר עם אלון אולארצ'יק ומנחם זילברמן את היצירה "סיפורו המחריד של הילד מברזיל", בשם "להקת השפלה בניצוחו של חולילו לומברטה ובהדרכתו". הרכב הלהקה כלל את דני סנדרסון, אלון אולארצ'יק, מאיר פניגשטיין ודייוויד שנן מה"שניצלים" ואת מנחם זילברמן, חברם ללהקת הנח"ל בקריינות ושירה. היצירה היוותה ביחד עם "אופרת פוגי" את הבסיס ל"סיפורי פוגי", אלבום הבכורה של "כוורת". היצירה שאורכה ארבע עשרה דקות כללה את "המגפיים של ברוך" שנכלל ב"סיפורי פוגי" שיצא ב-1973 ועליו חתומים סנדרסון, אולארצ'יק וזילברמן על המילים, וסנדרסון על הלחן, ואת "אוכל ת'ציפורניים" שנכלל באלבום "פוגי בפיתה" שיצא ב-1974.

## תוכן השיר
"המגפיים של ברוך" הוא שיר היתולי. השיר מספר על אדם בשם ברוך, שקנה זוג מגפיים בגיל 17. הוא שיפץ את מגפיו, היה קשור אליהם במיוחד והפגין כלפיהם חום ואהבה. יום אחד נעלמו מגפיו מן הארון במקום בו הניח אותם. ברוך חש דיפרסיה ויצא למסע במטרה לאתר את מגפיו. לבסוף מצא אותם בזרועות "בחור אחר". ברוך שלף את אקדחו, ירה במחזיק המגפיים, והשיב אותם אל רגליו.

## פרשנות ויחס ציבורי
על אף שלכאורה מדובר בשיר היתולי וחסר רובד נוסף, רבים סוברים כי השיר מהווה ביקורת לרכושנות בני האדם. כמו כן, יש הרואים בדאגתו של ברוך למגפיים המתוארת בשיר התנהגות אובססיבית מוגזמת ובלתי סבירה - בפרט כלפי חפצים ורכוש חומרי - התנהגות שמאפיינת אדם עם הפרעה טורדנית כפייתית (OCD). על פי התיאור בשיר, ניכר כי הפעולות שבהן נוקט ברוך חריגות -*"הוא קנה אותן בזול*

*הן היו מלאות בחול*

*הוא ניקה אותן בספירט כל שעתיים*

*האכיל אותן מרק*

*כשהקיאו הוא שתק*

*הוא לקח אותן לסרט כל יומיים"*התיאורים בשיר ניתנים להסבר באמצעות הסימפטומים של הפרעה טורדנית כפייתית, שזכתה להכרה ולמודעות ציבורית רחבה יותר בעיקר בתחילת המאה ה-21.

## הצלחה
"המגפיים של ברוך" נבחר כשיר השנה של קול ישראל וגלי צה"ל לשנת התשל"ג (1973). בשנה זו קיבלה כוורת את תואר "להקת השנה" בשתי התחנות. השיר ידוע כאחד משיריה המוכרים של להקת כוורת ודני סנדרסון נוהג לסיים את הופעותיו עם השיר עד היום.

## תרגום
להקת כוורת הקליטה גרסה באנגלית לשיר, בשם Morris & His Turtle (מוריס והצב שלו).

## גרסאות כיסוי
בשנת 2018 הוציא השחקן גרא סנדלר גרסת כיסוי של השיר במסגרת הסדרה שנות ה-80.

## קישורים חיצוניים
* מילות השיר, באתר שירונט
* 

## הערות שוליים

קטגוריה:שירי 1973
קטגוריה:שירי כוורת
קטגוריה:שירים בעברית
קטגוריה:שירים שנכתבו על ידי אלון אולארצ'יק
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירים על הנעלה
קטגוריה:סינגלים בהוצאת הד ארצי
סורנוס מאפסוס

**סורנוס מ[[אפסוס]]** חי בסביבות המאה הראשונה/השנייה לספירה, ונחשב לאחד מהרופאים המרכזיים בעת העתיקה, נחשב לרופא תקיף שביקר בחריפות את הרפואה העממית, וממניחי היסוד לשיטת הרפואה המדעית. חלק מכתביו נשתמרו עד היום. 

## חייו
נולד לאביו מננדרוס באפסוס, רכש השכלה באלכסנדריה ושימש כרופא ברומא, מעט מאוד ידוע על חייו, על פי הלקסיקון הביזנטי סודא (המאה העשירית לספירה) חי כרופא בימי הקיסרים טראיאנוס ואדריאנוס (בסביבות 57-135 לספירה). 

השתייך לאסכולת הרופאים המתודיסטים והתנגד לעריכת ניתוחים.

כתב כעשרים ספרים ברפואה בין היתר "על תחבושות" "על שברים" על ניתוח" ועוד. ספרו "גינקולוגיה" (על ארבעת כרכיו) נשתמר בחלקו עד היום, ספר העוסק בין היתר בפיזיולוגיה של האישה, תקופת ההיריון והיוצרות העובר, והטיפול בתינוק ספרו תורגם לאנגלית.

## קישורים חיצוניים

* 

קטגוריה:רפואה עתיקה
קטגוריה:רופאים יוונים
קטגוריה:היסטוריה של הרפואה
Jiabao V70

ממוזער|310px|דגם "Jiabao V70"
**Jiabao V70** (בסינית: **汽佳宝V70**) הוא מיניוואן מתוצרת יצרנית הרכבים הקטנים **FAW Jilin**  חברת בת של קונצרן הרכב הסיני **FAW Group**  אשר יוצר בין השנים 2009–2015.

## "Jiabao V70"

* 5 דלתות.
* 5-8 נוסעים.
* מנוע קדמי מרכזי.
* מנועי בנזין.
* סוג הנעה: הנעה אחורית.
* תכולת מכל דלק - 35 ליטר.
* צמיגים: 165/70 R14.
* 6 רמות גימור.

### דגמי "Jiabao V70"
* "Standard 1.0" - מחיר היחידה עמד על 34,900 רנמינבי (אפריל שנת 2012, בסין).
* "Business 1.0" - מחיר היחידה עמד על 37,900 רנמינבי (אפריל שנת 2012, בסין).
* "Comfort 1.0" - מחיר היחידה עמד על 39,900 רנמינבי (אפריל שנת 2012, בסין).
* "Standard 1.3" - מחיר היחידה עמד על 39,900 רנמינבי (אפריל שנת 2012, בסין).
* "Comfort 1.3" - מחיר היחידה עמד על 42,900 רנמינבי (אפריל שנת 2012, בסין).
* "1.3 Luxury" - מחיר היחידה עמד על 50,900 רנמינבי (אפריל שנת 2012, בסין).

### דורות "Jiabao V70"
* דור ראשון, יוצר בין השנים 2009–2012.
* דור שני - יוצר בין השנים 2012–2015.
* מחיר דגמי "Jiabao V70" עמד על 36,200-48,800 רנמינבי (שנת 2011, דור ראשון, בסין).
* מחיר דגמי "Jiabao V70" עמד על 34,900-50,900 רנמינבי (שנת 2012, דור שני, בסין).

## ראו גם
* Jiabao V52
* סניה R9

## קישורים חיצוניים

* אתר היצרן (fawmc.com)

## הערות שוליים

קטגוריה:מיניוואנים
קטגוריה:מכוניות מנוע מרכזי
קטגוריה:דגמי מכוניות שהושקו ב-2009
קטגוריה:כלי רכב המיוצרים בסין
קטגוריה:רכבי FAW Jilin
מרטה פנץ'

**מרטה פנץ** (באנגלית: **Martha Fenech**; נולדה ב-13 בספטמבר 1990) היא דוגמנית מלטזית.

## ביוגרפיה
פנץ' נולדה בעיירה צפונית לולטה, היא החלה לדגמן בגיל צעיר למספר קמפיינים, היא גם הופיעה על שער המגזין "I DO".

ב-2008 נבחרה ל"מיס עולם מלטה" וייצגה את מלטה במיס עולם 2008.

ב-2009 זכתה בפרס "הדוגמנית הטובה ביותר" בטקס פרסי האופנה המלטזי.

ב-2016 נבחרה ל"מיס תבל מלטה" וייצגה את מלטה במיס תבל 2016.

לאחר הכתרתה נפצה שמועה שנעצרה בנמל תעופה בבריטניה בגין אחזקת סמים, היא הכחישה דבר זה.

ב-2016 הופיעה בפרסומות בטלוויזיה ובאינטרנט לחברת "Pasta Rummo".

בשנת 2015 היא השתתפה בתפקיד אורח בסדרה "אתה, אני והאפוקליפסה" לצד מתיו ביינטון ובשנת 2016 השתתפה בסרט "תחייה" לצד טום פלטון.

באירוויזיון 2017 הגישה את הניקוד המלטזי.

היא שימשה כיועצת יופי בחברות לוריאל ופרוקטר אנד גמבל ועבדה בחנות דיוטי פרי בנמל תעופה במדינתה.

## קישורים חיצוניים

קטגוריה:משתתפות בתחרות מיס עולם 2008
קטגוריה:משתתפות בתחרות מיס תבל 2016
קטגוריה:דוגמניות מלטזיות
קטגוריה:ילידות 1990
אליפות הנוקאאוטס של אימפקט

**אליפות הנוקאאוטס של אימפקט** היא תואר אליפות השייך לארגון Impact Wrestling. האליפות מוגנת בעיקר בתוכניות אימפקט של דיוויזיית הנשים, הידועה בשם "נוקאאוטס". האליפות נוצרה בתאריך 14 באוקטובר 2007 באירוע השלם וצפה, נועד לתהילה, תחת השם **אליפות הנשים העולמית של TNA**, שם האליפות שונה ל**אליפות נשות הנוקאאוטס של TNA** בשנת 2008 עד לשנת 2010, כששמה שוב שונה, אך הפעם קוצר לשם **אליפות הנוקאאוטס של TNA** עד שהארגון שינה את שמה במרץ 2017.

אליפות זו היא אליפות הנשים היחידה בארגון. באירוע סלאמיברסרי XV, האליפות אוחדה ביחד עם אליפות הנשים של GFW. לאחר שהארגונים אימפקט ו-GFW נפרדו, עיצוב חגורת האליפות שונה גם כן (על ידי שינוי צבע החגורה ומחיקת סממנים שהיו קשורים ל-GFW) ופעם נוספת האליפות הוכרה כאליפות הנוקאאוטס.

האלופה הראשונה הייתה גייל קים. החזיקו בתואר זה מעל 23 אלופות שונות. האלופה הנוכחית היא ליי יאנג לי.

## היסטוריה
### הנוקאאוטס של TNA
נוקאאוטס של TNA הוא מושג המיוחס לארגון TNA לאורך השנים כלפי דיוויזיית הנשים שלו; בהקבלה, דיוויזיית הנשים של היריבה העיקרית של TNA, ה-WWE, הוכרה לאורך השנים בתור "דיוות". ההישג הראשון של מחלקה זו התקיים באירוע השלם וצפה הראשון של TNA ב-19 ביוני 2002. זה נקרא הכתר של "מיס TNA". המחזיקה בכתר נקבעה על ידי באטל רויאל בהלבשה תחתונים, כשהפרק עצמו שודר שבוע לאחר מכן. טיילור ווהן היא זו שזכתה בכתר. לאחר מכן, תואר הנוקאאוט של השנה של TNA חולק לנוקאאוט שהשיגה הכי הרבה באותה השנה או הייתה בעלת ההצלחה הגדולה ביותר באותה השנה. האחרונה שזכתה בתואר זה הייתה גייל קים בשנת 2007; התואר לא חולק שוב מאז.

ב-20 באוגוסט 2009 בפרק של התוכנית *TNA Impact*, המראיינת מאחורי הקלעים, לאורן, דיווחה ש-TNA תקיים טורניר הדחות זוגות בן שמונה זוגות אשר יקבע את אלופות זוגות הנוקאאוטס הראשונות של הארגון. הטורניר החל שבוע לאחר מכן והמשיך במשך ארבעת השבועות הבאים, כשהגמר נערך ב-20 בספטמבר באירוע נו סרנדר. באירוע זה, סריטה וטיילור ויילד גברו על הביוטיפול פיפל (מדיסון ריין ו-ולווט סקיי) והפכו לאלופות זוגות הנוקאאוטס הראשונות בתולדות TNA.

הארגון שחרר שני סרטי DVD בנושא הנוקאאוטס של TNA, כשהראשון ביניהם נקרא "Knockouts: The Ladies of TNA Wrestling Vol.1" ושוחרר ב-29 באוגוסט 2006, והאחר נקרא "Knocked Out: The Women of TNA Wrestling" ושוחרר ב-7 באוקטובר 2008.

### יצירה
הארגון TNA הודיע בתחילת חודש ספטמבר 2007 שהוא מתכנן להציג את דיוויזיית הנשים שלו ואת חגורת האליפות אשר תשמע את דיוויזיה זו. מאוחר יותר באותו החודש, TNA החליטו לקיים קרב גאונטלט בן עשר משתתפות באירוע הדגל של הארגון, נועד לתהילה, אשר ייערך ב-14 באוקטובר, ובו תקבע אלופות הנשים הראשונה של TNA. באירוע זה, גייל קיים ניצחה את מיס ברוקס, כריסטי המי, אווסום קונג, רוקסי לאבו, טליה מדיסון, שלי מרטינז, ג'קי מור, ODB ואנג'ל ויליאמס כדי להפוך לאלופת הנשים הראשונה של TNA. שמה של האליפות שונה בשנת 2008 לאליפות נשות הנוקאאוטס של TNA עד לשנת 2010, שם קוצר שמה של האליפות לאליפות הנוקאאוטס של TNA.

## רשימת האלופות

## זכיות משולבות

## קישורים חיצוניים
* 

קטגוריה:נשים בהיאבקות מקצועית
גינת פרפרים

[ממוזער|220px|שמאל|[בית פרפרים בגן החיות של סנט לואיס, מיזורי בארצות הברית.]]
**גינת פרפרים** היא גינה המתוכננת כדי ליצור בה סביבה המושכת אליה פרפרים וסוגים מסוימים של עש. גינה זו מושכת אליה סוגים שונים של "פרפרי גינה" לעיתים קרובות גם כדי לשמש בתי גידול וגם כדי להטיל ביצים ולשמש בתור חרקים העוזרים בטיפוח פרחים וצמחים הנמצאים בגינה זו. ישנם סוגים של כמה צמחים שהם אינם מוזנים על ידי פרפרים בוגרים ולכן זחל של פרפר צריך בית גידול עבור אוכלוסייה גדולה יותר של פרפרים. פרפרים בדרך כלל מעדיפים לאכול את הצוף של פרחים (בדומה אל דבורים ולכן ישנם מאות צמחים כאלו שניתן לשתול כדי למשוך אותם בהתאם למיקום או לזמן של השנה או גורמים אחרים. בנוסף לשתילת פרחים מסוימים המזינים את הפרפרים, קיים בית פרפרים ובו מתקן עם חול ועם מים ומשאבים אחרים יחד עם מזון כמו פירות רקובים.

## ראו גם
* בית הפרפרים
* דובי בנימיני
* חוות החרקים והפרפרים הישראלית
* אגודת חובבי הפרפרים בישראל

## קישורים חיצוניים

* הסבר על "גינת פרפרים" באתר של "מכללת אחווה"

קטגוריה:פרפרים
קטגוריה:גן חיות
פרפרים
קטגוריה:גינון בר קיימא
דגל הרפובליקה של ונציה

**דגל הרפובליקה של ונציה** היה דגלה וסמלה של הרפובליקה של ונציה, עד לפירוקה בשנת 1797 בידי נפוליאון.

המרכיב העיקרי בדגל הוא דימוי האריה המכונף, סמלו של מרקוס המבשר, הפטרון המגן של ונציה. האריה של מרקוס הקדוש מחזיק בכפו ספר שעליו חרותות המלים PAX TIBI MARCE EVANGELISTA MEVS ("שלום לך מרקוס, נושא הבשורה שלי").

דגלו העכשווי של מחוז ונטו באיטליה עוצב בהשראתו.

## גלריה

קובץ:Venice flag.jpg|דגל ונציה
קובץ:Venezia-DSCF9899.JPG
קובץ:Venice servitiu 206.webm|Video
קובץ:Giovanni Antonio Canal, il Canaletto - The Bucintoro Returning to the Molo on Ascension Day - WGA03887.jpg|קאנאלטו (1730) – הדגל הוונציאני על הבוקינטורו 

## קישורים חיצוניים

הרפובליקה של ונציה
קטגוריה:איטליה: סמלים לאומיים
דגל הרפובליקה של ונציה
הרפובליקה של ונציה
חוף הובס

**חוף הובס** (באנגלית: **Hobbs Coast**) הוא חוף בארץ מרי בירד שבאנטארקטיקה. 

החוף משתרע בין כף ברקס, לבין נקודת החוף שמול האי דין; או החוף שבין חוף רופרט ממערב לחוף באקוטיס שממזרח.  

## היסטוריה
### גילוי החוף
החוף התגלה על ידי התוכנית האנטארקטית של ארצות הברית. 

החוף מופה על ידי הסקר הגאולוגי של ארצות הברית, באמצעות סקרים על הקרקע ובאמצעות תצלומי אוויר שצולמו על ידי צי ארצות הברית בין השנים 1965–1959. 

### מקור השם
החוף נקרא על שמו של פרופסור ויליאם ה. הובס, חוקר קרחונים, המתמחה בגאוגרפיה והיסטוריה של הקוטב, מאוניברסיטת מישיגן.

## קישורים חיצוניים
* חוף הובס באתר הסקר הגאולוגי של ארצות הברית
* חוף הובס באתר הגאזט האנטארקטי של ממשלת אוסטרליה
* חוף הובס באתר הגאזט האנטארקטי המשווה SCAR של ממשלת אוסטרליה

## הערות שוליים

הובס
הובס
בדר 3

**בדר 3** (בערבית: **بدر 3**, באנגלית: **Badr-3**) היא רקטת קרקע-קרקע שיוצרה לראשונה באיראן הנושאת חומר נפץ של 250 ק"ג. הרקטה מיוצרת ברצועת עזה על ידי פלוגות אל-קודס של הג'יהאד האסלאמי הפלסטיני.

## מאפיינים
* טווח: 160 ק"מ
* ראש קרב במשקל 250 ק"ג עם חימוש נפיץ ורסס נ"א. ראש קרב רסס מפזר 1,400 רסיסים
* מתפוצצת בגובה של כ-20 מטר מעל הקרקע

## שימוש מבצעי
בשנת 2018 השתמשו החות'ים ברקטות בדר 1.

הרקטה "בדר 3" שימשה לראשונה בתחילת אפריל 2019, כאשר חות'ים שצוידו ברקטות מאיראן שיגרו אותן במסגרת הקרבות בתימן.

## שימוש מבצעי בסכסוך הערבי-ישראלי
איראן חימשה ברקטות אלו את ארגון הטרור הפלסטיני, הג'יהאד האסלאמי הפלסטיני, כדי ליצור מאזן אימה כנגד ישראל.

בתאריכים 4 ו-5 במאי 2019, בזמן מבצע גן סגור שיגר הג'יהאד האסלאמי הפלסטיני באמצעות "פלוגות אל-קודס" טילי "בדר 3" לעבר אשקלון. ב-5 במאי 2019 טיל "בדר 3" פגע בבניין מגורים באשקלון, וגרם להרג של אזרח.

ב-13 בנובמבר 2019 במהלך מבצע חגורה שחורה שיגר הג'יהאד האסלאמי הפלסטיני רקטות "בדר 3" לכיוון הערים אשדוד ורחובות, אך הן יורטו על ידי כיפת ברזל.

ב-24 בפברואר 2020 שיגר הג'יהאד האסלאמי הפלסטיני רקטת בדר 3, אך יורטה על ידי כיפת ברזל.

ב־11 במאי 2021, במבצע שומר החומות גדודי אל-קודס, הזרוע הצבאית של תנועת הג'יהאד האסלאמי, הודיעו כי הם שיגרו מטח של טילי "בדר 3" לעבר העיר אשקלון.

ב־10 במאי 2023 במבצע מגן וחץ הג'יהאד האסלאמי הודיע כי הוא שיגר טיל "בדר 3" לעבר תל אביב.

במלחמת חרבות ברזל, בנובמבר 2023 איתרו לוחמי צה"ל טילי בדר 3 במוצב של הג'יהאד האסלאמי הפלסטיני בצפון רצועת עזה.

האתר תיק דבקה ציין כי "גדודי ירושלים" של תנועת "הג'יהאד האיסלאמי" פיתחו טיל זה כדי לשאת ראש קרב במשקל 350 ק"ג (נכון לשנת 2021), וציין כי הטיל ירה 1,400 רסיסים, מה שמרחיב את יכולתו להרוס מתקנים ובתים בסמוך לנקודת פיצוץ בו הוא נופל.

## משתמשים
*  - כוחות חות'ים בתימן.
*  בעזה.

## ראו גם
* ההסלמה בדרום (מאי 2019)
* בדר 1

## קישורים חיצוניים
* 
*  

## הערות שוליים

קטגוריה:רקטות ארטילריות
קטגוריה:אמצעי לחימה איראניים
קטגוריה:אמצעי לחימה עזתיים
מולי להד

**מולי (שמואל) להד** (נולד ב-5 ביוני 1953) הוא פרופסור ופסיכולוג ישראלי, הנחשב למומחה בינלאומי בטיפול בפסיכוטראומה. מייסד מרכז משאבים בקרית שמונה, מפתח מספר שיטות התערבות וטיפול, ומרצה לשעבר במכללת תל-חי, פרופסור אמריטוס . חיבר 35 ספרים בתחום.
## קריירה
להד נולד וגדל בחיפה. את שירותו בצה"ל עשה בחיל האוויר. בשנת 1979 עבר להתגורר בקריית שמונה. בשנת 1981 הקים בעיר את "המרכז לשעת חירום" (בהמשך הפך המרכז למרכז משאבים) ביוזמת משרד החינוך והרשות המקומית. באותו הזמן הייתה העיר נתונה תחת מטחי ירי רבים של קטיושות מלבנון. התושבים נדרשו לשהות במקלטים, לעיתים לאורך שעות. מטרת המרכז הייתה לסייע למערכת החינוך בעיר להתארגן, ולסייע לילדים לעזור לעצמם במהלך השהות במקלטים עד שהמורים מתפנים.בהמשך פיתח עם חבריו תוכניות למשפחה ולקהילה ופיתח את מודל צח"י צוות חירום ישובי, צוות חירום אזורי ועבור פקוד העורף את מודל קציני התנהגות אוכולוסיה.

להד פיתח את מודל החוסן הרב ממדי (BASIC PH או גשר מאחד) ואת מודל SEE FAR CBT שהפכו לפרוטוקול טיפול פסיכוטראומטי, שאומץ על ידי מטפלים רבים ברחבי העולם. המודלים עוסקים ביכולת ההתמודדות הטבעית של אנשים עם מצבי משבר. המודל מזהה שישה מרכיבים בסיסיים שכל אחד עושה בהם שימוש על מנת להתמודד עם אי-ודאות. הטיפול מבקש לעזור לאנשים הסובלים מחרדה או מטראומה להפחית את הסימפטומים לחלוטין, או לפחות לרמה בה הם ניתנים לניהול ולשליטה, על מנת להחזיר לנפגע את תחושת השליטה במצב.

מודלים אלה שימשו את להד בפעילותו באזורי אסון דוגמת רעידת האדמה באיזמיט, טורקיה בשנת 1999, באסון התאומים בשנת 2001, באסון הצונאמי בסרי–לנקה בשנת 2004 ובצונאמי ביפן בשנת 2011.

מלבד עבודתו במרכז משאבים, שימש כמנהל מערך השירות הפסיכולוגי החינוכי (שפ"ח) בקרית שמונה (1984–1988) ומרצה לביבליותרפיה באוניברסיטת חיפה (1986–1989). הקים את המסלול לדרמה תרפיה במכללה האקדמית תל-חי 1988 שהפך עם השנים לתוכנית MA.

במהלך השנים כתב 35 ספרים מקצועיים ואינספור מאמרים. בשנת 2017 קיבל אות הוקרה מארגון הבריאות העולמי עבור פעילותו ההומניטארית באירועי אסון בעולם ושימש כיועץ בנאט"ו.

## משפחה
להד היה נשוי לוורד, ממנה התאלמן בשנת 2001. כיום נשוי לנגה גולדרינג, מרצה לדרמה-תרפיה, סופרת ומורה ליוגה. ללהד ארבעה ילדים. בשנת 2009 נהרג עמרי, בנו של להד, במהלך טיול בדרום-אמריקה.

## קישורים חיצוניים

* 
* 
* העמוד של פרופ' מולי להד באתר התוכנית לפסיכולוגיה חיובית בלהב
* 

## הערות שוליים

קטגוריה:פסיכולוגים ישראלים
קטגוריה:פסיכותרפיסטים ישראלים
קטגוריה:בוגרי אוניברסיטת בר-אילן
קטגוריה:סגל המכללה האקדמית תל חי
קטגוריה:סגל אוניברסיטת סארי
קטגוריה:ישראלים שנולדו ב-1953
הקריטריונים על שם סגרבוסה

[מסגרת|תרשים [אק"ג של LBBB, אבחנה של אוטם בשריר הלב במצב זה עלולה להיות קשה עקב השינויים במקטע ST וT]]
[ממוזער|תרשים [אק"ג של קוצב חדרי (התרשימים העליונים)]]
**הקריטריון על שם סגרבוסה** (באנגלית: **Sgarbossa's criteria**) הם קבוצה של ממצאים אלקטרוקרדיוגרפיים, המשמשים לזיהוי אוטם שריר הלב בנוכחות חסם צרור הולכה שמאלי וקוצב חדרי.
הקריטריונים פותחו על ידי ד"ר אלנה סגרבוסה, קרדיולוגית אמריקאית בשנת 1996 ושופרו על ידי ד"ר סטיבן סמית בשנת 2012.
## הקריטריונים על שם סגרבוסה
ישנם שלושה קריטריונים:
* עליות ST גדולות/שוות ל-1 מ"מ בלידים עם קומפלקס QRS חיובי - 5 נקודות
* צניחות ST גדולות/שוות ל-1 מ"מ בלידים V1, V2, או V3 - שלוש נקודות
* עליות ST גדולות/שוות ל-5 מ"מ בלידים עם קומפלקס QRS שלילי - 2 נקודות

3 או יותר נקודות = 90% סגוליות לאוטם בשריר הלב (36% רגישות)

קטגוריה:קרדיולוגיה
Scenes from a Gay Marriage

**Scenes from a Gay Marriage** (בעברית: **סצנות מתוך נישואים גאים**) הוא סרט קולנוע קומי-רומנטי להט"בי-אמריקאי שיצא בשנת 2012. הסרט צולם ברחבי העיר נאשוויל שבמדינת טנסי.

הסרט זכה להצלחה רבה, עד כדי כך שגרם להפקתו של סרט ההמשך More Scenes from a Gay Marriage (בעברית: יותר סצנות מתוך נישואים גאים).

## קישורים חיצוניים
* 

## הערות שוליים

קטגוריה:סרטי 2012
תחנת הרכבת אדינבורו וייברלי

**תחנת הרכבת אדינבורו וייברלי** (באנגלית: **Edinburgh Waverley railway station**) היא תחנת הרכבת הראשית של אדינבורו, בחבל סקוטלנד, בממלכה המאוחדת. התחנה היא השנייה בגודלה בסקוטלנד לאחר תחנת הרכבת המרכזית של גלאזגו והיא משמשת כתחנת קצה לרוב הקווים היוצאים מתחנת קינגס קרוס בלונדון, בהם קו האקספרס "הסקוטי המעופף", ולקווים מהירים מערים רבות באנגליה (בהם קו החוף המזרחי וקו החוף המערבי).

## היסטוריה
בשנות השלושים של המאה התשע-עשרה הוצעו הצעות לקווי רכבת מגלזגו, שיסעו לאורך גני העיר אל התחנה שתוקם בעמק שבין העיר העתיקה של אדינבורו לרובע בונינגטון, אך אגודת "בעלי רחוב פרינסס", שהשקיעה מיליוני דולרים בפיתוח גני העיר התנגדה בתוקף למסילת הרכבת שתהרוס את הגנים, ותבעו את חברת הרכבת, למרות תביעתם המסילה בין אדינבורו וגלאזגו נפתחה לבסוף בשנת 1842, אבל האגודה המשיכה לתבוע את חברת הרכבת ולאחר כשנתיים הושג ההסכם שבו חברת הרכבת תאלץ לחפור מנהרה מתחת לגנים והאגודה תשלם לחברה 2,000 ליש"ט.

בשנת 1868 רכשה חברת הרכבת של צפון בריטניה את התחנה, הרסה אותה ובנתה במקומה תחנה בסגנון וויקטוריאני הקיימת עד היום. מאז משמשת התחנה חברות נוספות: חברת הרכבת של צפון בריטניה, וירג'ין רייל, וחברת הרכבות הלאומית של בריטניה.

## גלריה

קובץ:Waverley Station.jpg|רציפי התחנה במבט מלמעלה
קובץ:Edinburgh Waverley station viewed from Edinburgh Castle 2005-06-17 02.jpg|בניין התחנה במבט מלמעלה
קובץ:Train arriving at Waverley Station.jpg|רכבת עוצרת בתחנה
קובץ:Westbound trains at Waverley Station.jpg|רכבות מסדרה 170 ו-185 ברציפי התחנה
קובץ:Edinburgh Waverley Railway Station 02.JPG| רציף מחוץ למבנה התחנה
קובץ:Edinburgh Waverley Railway Station 05.JPG|הכניסה לתחנה
קובץ:WaverleyTrain3.jpg|פנים אולם הנוסעים
קובץ:Wfm waverley ceiling.jpg|גג אולם הנוסעים
קובץ:Edinburgh Waverley Railway Station 04.JPG|רכבת מסדרה 158 במבנה התחנה
קובץ:WaverlyTrain1.jpg| רציף קצה בתחנה
קובץ:WaverlyTrain2.jpg|מונית עוצרת בכניסה לתחנה


## לקריאה נוספת

*
*


## קישורים חיצוניים

* 

קטגוריה:סקוטלנד: תחנות רכבת
קטגוריה:אדינבורו: מבנים
קטגוריה:סקוטלנד: מבנים רשומים דרגה A
קטגוריה:תחנות רכבת בניהול נטוורק רייל
חוף באקוטיס

**חוף באקוטיס** (באנגלית: **Bakutis Coast**) הוא חוף בארץ מרי בירד במערב אנטארקטיקה שבאנטארקטיקה. 

החוף משתרע בין הנקודה שמול האי דין, לבין כף הרלאקר; ובין חוף הובס שממערב לו וחוף וולגרין שממזרח לו. 

לחוף חוף באקוטיס מצוי מדף הקרח גץ ממנו פורצים מספר איים גדולים המכוסים קרח. 

בחוף באקוטיס מצויה נקודת האדלי. 

כ-500 קילומטרים מין החוף, בפנים היבשת מצויה תחנת בירד.

## היסטוריה
### גילוי החוף

החוף התגלה על ידי אנשי התוכנית האנטארקטית של ארצות הברית, שחקרו את האזור בין השנים 1941–1939. החוף מופה באמצעות תצלומי האוויר שצולמו במהלך מבצע קפיצה לגובה (בין השנים 1947–1946). שניי פרויקטי חקר אלה בוצעו תחת פיקודו של אדמירל ריצ'רד בירד.

הסקר הגאולוגי של ארצות הברית מיפה לחלוטין את החוף בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1966–1959.

### מקור השם

שמו של חוף בקוטיס ניתן לו על ידי הוועדה המייעצת לשמות אנטארקטיים. 

החוף נקרא על שמו של אדמירל הימייה פרד אי. באקוטיס (Fred E. Bakutis), שהיה מפקד הכוחות התומכים של חיל הים האמריקאי באנטארקטיקה בין השנים 1967–1965.

## קישורים חיצוניים

* חוף באקוטיס באתר הסקר הגאולוגי של ארצות הברית
* חוף באקוטיס באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור חוף באקוטיס

## הערות שוליים

*
באקוטיס
באקוטיס
פיזרקאיאטה

**פיזרקאיאטה** (בהונגרית: **Füzérkajata**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-207 תושבים בשנת 1990 עד ל-107 תושבים בלבד בשנת 2018 (ירידה של כ-48%).

במהלך השנים חיו בכפר מספר מועט של יהודים.

## קישורים חיצוניים

* הכפר באתר הלמ"ס ההונגרי

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:מחוז בורשוד-אבאוי-זמפלן
מי ידע שכך יהיה

"**מי ידע שכך יהיה**" הוא שיר שנכתב והולחן על ידי עוזי חיטמן ובוצע על ידי בעז שרעבי. השיר, שנכתב ביולי 1973, כמה חודשים לפני פרוץ מלחמת יום הכיפורים, נחשב לאחד השירים המזוהים ביותר עם המלחמה הזו.

## השיר
השיר נכתב על ידי עוזי חיטמן בחודש יולי 1973 לרגל שחרורו משירות סדיר בצה"ל, שחלקו היה בלהקה צבאית וחלקו היה בחיל קרבי. כמה חודשים לאחר מכן, במהלך מלחמת יום הכיפורים, שר חיטמן בן ה-21 את השיר בעת שהופיע בפני חיילים כחייל מילואים יחד עם בעז שרעבי כצוות הווי ובידור. שרעבי, שנחשב אז לכוכב, ביקש מחיטמן הצעיר להקליט את השיר, וחיטמן נעתר לכך.

השיר הוקלט בזמן המלחמה בגרסה שונה מזו המוכרת כיום, ועובד על ידי קובי אשרת. גרסה זו ביטאה ייאוש ותחושת מיצוי של חיטמן משירותו הצבאי. בגרסה זו נאמר: "נכון זה נגמר, נכון זה עבר, לא היה לי כוח להמשיך, זה היה יותר מדי", ובהמשך "מי ידע שכך יהיה באותם הלילות ללא אמא, נלך לימים אחרים ונראה שדבר לא זז קדימה".

רשות השידור סירבה לשדר את השיר בגרסתו המקורית, בטענה שהוא עלול ליצור דה-מורליזציה לחיילים בחזית הלחימה. חיטמן התבשר על האיסור בעת ששהה ברפידים שבסיני, והחליף מיד את המשפטים הבעייתיים. השיר שהוקלט מחדש בגרסה החדשה מביע אופטימיות ותקווה לשלום.

"מי ידע שכך יהיה" נכלל באלבומו השני של שרעבי "בעז (העטיפה הירוקה)".

בשנת 1976 הוציא אבנר גדסי את השיר באלבום האוסף שלו "12 להיטי זהב".

בשנת 2003 הוציאה חברת הד ארצי אלבום המוקדש לשירי מלחמת יום הכיפורים, שנקרא בשם "מי ידע שכך יהיה". ב-2010 הוציאה חברת NMC אלבום בשם זה המוקדש לשירי שנות ה-70.

## קישורים חיצוניים

## הערות שוליים

קטגוריה:שירי בעז שרעבי
קטגוריה:שירי אבנר גדסי
קטגוריה:שירים בעברית
קטגוריה:שירים שנכתבו על ידי עוזי חיטמן
קטגוריה:שירים שהולחנו על ידי עוזי חיטמן
קטגוריה:שירי מלחמת יום הכיפורים
קטגוריה:שירי שלום
קטגוריה:שירים על צה"ל
קטגוריה:שירי עוזי חיטמן
פיזרקומלוש

**פיזרקומלוש** (בהונגרית: **Füzérkomlós**) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-402 תושבים בשנת 1990 עד ל-255 תושבים בלבד בשנת 2018 (ירידה של כ-33%).

במהלך השנים חיו בכפר מעט יהודים

## ילידי המקום

* **[[איגנץ גאבור]]**, במקור **לדרר** (בהונגרית: **Gábor Ignác**; פיזרקומלוש, 13 באפריל 1868 – בודפשט, 10 בינואר 1945)  היה היסטוריון ספרות, מתרגם יהודי-הונגרי שנרצח בשואה. הוא היה אביהם של הציירת מריאן גאבור ושל הסופר ג'רג' גאבור.

## קישורים חיצוניים

* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
ליגת הכדורגל המקצוענית (אזרבייג'ן)

ממוזער
**ליגת הכדורגל המקצוענית** (באזרית: **Peşəkar Futbol Liqası**; בראשי תיבות: **PFL**) הוא שמו של הארגון המנהל את ליגת העל האזרית והגביע הלאומי מאז הוקם בשנת 2008, כגוף ניהול נפרד מההתאחדות לכדורגל.

## מבנה וארגון
### מבנה
* הנהלה
* מחלקת ספורט וטכנולוגיות
* מחלקת מימון וכלכלה
* מחלקת משאבי אנוש
* מחלקת תקשורת ויחסי ציבור
* מחלקת שיווק
* מחלקת משק ואדמיניסטרציה
* מחלקת ביטחון

### ארגון
את פעילות הארגון מתווה נשיא הליגה שנבחר בישיבת ההתאחדות אחת ל-4 שנים. הנשיא הראשון היה ראמין מוסאייב שכיהן כנשיא הליגה מספר פעמים ומכהן ברציפות משנת 2008.

## ראו גם
* ליגת העל האזרית
* ליגת הכדורגל המקצוענית (רוסיה), הארגון המנהל של הליגה השנייה ובעבר ניהל גם את ליגת המשנה ברוסיה.

## קישורים חיצוניים
* 

## הערות שוליים

קטגוריה:אזרבייג'ן: כדורגל
הטפה

[250x250px|ממוזער|[כומר נוצרי מטיף מאחורי סטנדר, 1968]]
**הטפה** (באנגלית: **preaching** או **sermon**) הוא נאום שניתן על ידי איש דת (לרוב כומר נוצרי), שבדרך כלל עוסק בסוגיות תאולוגיות, בחוקים, או בתזכורת לעקרונות חשובים. מטרת ההטפה היא לתת תקווה לאנשים ששומעים אותה, או לעודד אותם לעשות דברים נכונים בחייהם. הדובר יכול גם לדבר על הבעיות הנוכחיות של הקהילה, ולהציע דרכים לפתור אותן. לעיתים קרובות, הטפות שניתנו על ידי כמרים או אנשי דת אחרים מבוססים על קטעים מהביבליה (ובנצרות זה כולל גם את הברית החדשה).

בכנסיות נוצריות הדרשה מועברת בדרך כלל במקום פולחן מדוכן נואמים מוגבה, או מאחורי סטנדר.

מקור ההטפה שקיים בכנסיות הנוצריות נלקח במקור מהדרשות ביהדות, שהיו קיימות עוד בתקופת ישו. ישו כרב נהג גם לתת דרשות לתלמידיו.

## קישורים חיצוניים

קטגוריה:רטוריקה
קטגוריה:דת
קטגוריה:נצרות
חצי האי מרטין (אנטארקטיקה)

**חצי האי מרטין** (באנגלית: **Martin Peninsula**) הוא חצי אי הממוקם בין מדף הקרח גץ, לבין מדף הקרח דוסטון, בחוף ארץ מרי בירד שבאנטארקטיקה.

אורכו של חצי האי 96 קילומטרים ורוחבו 32 קילומטרים.

חצי האי מכוסה קרח, למעט מספר סלעים הבולטים בשולי חצי האי.

בקצה של חצי האי מצוי ראש ג'קובסן.

## היסטוריה
### גילוי חצי האי
חצי האי התגלה מתצלומי אוויר שצולמו על ידי צי ארצות הברית במסגרת מבצע קפיצה לגובה, בינואר 1947.

### מקור השם
שמו של חצי האי ניתן לו על ידי הוועדה המייעצת לשמות אנטארקטיים.

חצי האי נקרא על שמו של קולונל לורנס מרטין (Lawrence Martin) מחיל האוויר של ארצות הברית.

מרטין היה גאוגרף אמריקאי, והאחראי בספריית הקונגרס על תחום חקר אנטארקטיקה.

מרטין היה חבר בוועדה המייעצת לשמות אנטארקטיים בין השנים 1946–1943.

## קישורים חיצוניים
* חצי האי מרטין באתר הסקר הגאולוגי של ארצות הברית
* חצי האי מרטין באתר הגאזט המשווה האנטארקטי SCAR של ממשלת אוסטרליה
* תצלום לוויין של חצי האי מרטין
* מפות היסטוריות של אזור חצי האי מרטין

## הערות שוליים

מרטין
מרטין
טקס פרסי האקדמיה הבריטית לקולנוע ה-64

**טקס [[פרס באפט"א לקולנוע|פרסי האקדמיה הבריטית לקולנוע]] ה-64** הידוע בשם טקס הבאפט"א נערך ב-13 בפברואר 2011 בבית האופרה המלכותית שבלונדון, להענקת פרסים לסרטי הקולנוע הבריטיים והזרים של שנת 2010. שמות המועמדים הוכרזו ב-18 בינואר 2011. את הפרסים מעניקה האקדמיה הבריטית לאמנויות הקולנוע והטלוויזיה לסרט הקולנוע וסרט התעודה הטובים ביותר שהוקרנו בבתי הקולנוע בבריטניה ב-2010. הסרט "נאום המלך" היה מועמד ל-14 פרסים וזכה בשבעה מהם, כולל הסרט הטוב ביותר, הסרט הבריטי המצטיין, השחקן הטוב ביותר לקולין פירת', שחקן המשנה הטוב ביותר לג'פרי ראש, שחקנית המשנה הטובה ביותר להלנה בונהם קרטר, והתסריט המקורי הטוב ביותר לדייוויד סיידלר. נטלי פורטמן זכתה בפרס השחקנית הטובה ביותר על הופעתה בסרט "ברבור שחור", ודייוויד פינצ'ר זכה בפרס הבמאי הטוב ביותר על הסרט "הרשת החברתית".

## זוכים ומועמדים
[שמאל|ממוזער|213x213 פיקסלים|[דייוויד פינצ'ר, זוכה פרס הבמאי הטוב ביותר]]
[שמאל|ממוזער|216x216 פיקסלים|[קולין פירת', זוכה פרס השחקן הטוב ביותר]]
[שמאל|ממוזער|212x212 פיקסלים|[נטלי פורטמן, זוכת פרס השחקנית הטובה ביותר]]
[שמאל|ממוזער|190x190 פיקסלים|[ג'פרי ראש, זוכה פרס שחקן המשנה הטוב ביותר]]
[שמאל|ממוזער|254x254 פיקסלים|[הלנה בונהם קרטר, זוכת פרס שחקנית המשנה הטובה ביותר]]
[שמאל|ממוזער|225x225 פיקסלים|[אהרן סורקין, זוכה פרס התסריט המעובד הטוב ביותר]]
[שמאל|ממוזער|212x212 פיקסלים|[טום הארדי, זוכה פרס הכוכב העולה]]

### [[פרס עמית באפט"א|עמית באפט"א]]
* **[[כריסטופר לי|סר כריסטופר לי]]**

### פרס באפט"א לתרומה מצטיינת לקולנוע
* **[[הארי פוטר (סדרת סרטים)|סדרת סרטי הארי פוטר]]**

## חלוקת פרסים

; מספר הזכיות הרב ביותר
* **7 זכיות** נאום המלך
* **3 זכיות** התחלה, הרשת החברתית
* **2 זוכה** אליס בארץ הפלאות

; מספר המועמדויות הרב ביותר
* **14 מועמדויות** נאום המלך
* **12 מועמדויות** ברבור שחור
* **9 מועמדויות** התחלה
* **8 מועמדויות** 127 שעות אומץ אמיתי
* **6 מועמדויות** הרשת החברתית
* **5 מועמדויות** אליס בארץ הפלאות
* **4 מועמדויות** הילדים בסדר ו איזה מין שוויון
* **3 מועמדויות** פייטר, נערה עם קעקוע דרקון, צעצוע של סיפור 3
* **2 מועמדויות** עוד שנה, *Biutiful*, ארבעה האריות, הארי פוטר ואוצרות המוות - חלק 1, הדרקון הראשון שלי

## ראו גם
* טקס פרסי אוסקר ה-83

## קישורים חיצוניים
* טקס פרסי באפט"א ה-64

## הערות שוליים

קטגוריה:טקסי פרס באפט"א
קטגוריה:2011 בממלכה המאוחדת
ספר מתיבות

**ספר מתיבות** הוא חיבור הלכתי מסוף תקופת הגאונים. דרכו להביא במקביל סוגיות מתלמוד בבלי, ולאחר מכן את אותה סוגיא מתלמוד ירושלמי. החיבור עצמו לא הגיע לידינו, אבל בספר העיטור מביא בשמו קטעים רבים. גם הרי"ף השתמש רבות בחיבור זה, והרבה מדברי הירושלמי באו לידי הרי"ף דרך ספר מתיבות. כמו כן, נמצאו בגניזת קהיר מספר שרידים מהספר.

## זמן ומקום חיבורו
זמן החיבור הוא ככל הנראה בסוף המאה העשירית לערך. לגבי מקום החיבור, לדעת אביגדור אפטוביצר המחבר היה תלמיד ישיבת סורא ולאחר מכן חי בקירואן, אך לדעת ב. מ. לוין אין הכרח לומר שעזב את בבל.

## יחס ספר חפץ לספר מתיבות
יש דמיון רב בין קטעים רבים מספר חפץ לספר מתיבות, ולכן סבר אפטוביצר כי ספר חפץ וספר מתיבות הם אותו ספר. לדעת רוב החוקרים מקורם של הספרים הוא אחד אך במהלך השנים נוצרו מהמקור הזה שני הספרים - ספר מתיבות היה מצוי בצפון אפריקה ובפרובנס, וספר חפץ היה מצוי בארצות אשכנז.

## לקריאה נוספת
* ב. מ. לוין, **המתיבות והרי"ף (אלפאסי)**, בתוך: אלמה, מאסף האגודה למדעי היהדות בירושלים, ירושלים תרצ"ו, עמ' 113-115
* שמחה אסף, **תקופת הגאונים וספרותה**, ירושלים תשט"ו, עמ' רג-רי
* שמחה עמנואל, **מגנזי אירופה** א', הוצאת מקיצי נרדמים, ירושלים תשע"ה, עמ' 210-217

## קישורים חיצוניים
* אביגדור אפטוביצר, **ספר חפץ וספר מתיבות**, **[[תרביץ]]**, כרך ד', חוברת ב-ג, טבת-ניסן תרצ"ג, עמ' 127-152 
* 
* שמחה אסף, **[http://bookreader.nli.org.il/NliBookViewer/?ie_pid=IE47017332&_ga=2.126073352.425588481.1557174575-981830599.1557174575#page/n0/mode/2up מתיבות; תלמוד קטן לסדר מועד, נשים ונזיקין (תרצד)]**, **[[קריית ספר (כתב עת)]]**, יא, א (תרצד) 161-166
* לוי גינצבורג, **[https://www.massorti.com/IMG/pdf/ginsburg_yerushalmi_1.pdf פירושים וחדושים בירושלמי]**, חלק המבוא, עמ' צא-קג, ניו יורק תש"א
* דוד שמואל לוינגר, **[http://beta.hebrewbooks.org/reader/reader.aspx?sfid=31179#p=44&fitMode=fitwidth&hlts=&ocr= קטעים חדשים מספר מתיבות]**, בתוך: מגנזי קויפמן, בודפשט תש"ט, עמ' 41-58
* שאול ליברמן, **[http://beta.hebrewbooks.org/reader/reader.aspx?sfid=31179#p=62&fitMode=fitwidth&hlts=&ocr= הוספות למאמרו של ד.ש. לוינגר]** - על שימושו של בעל העיטור בספר מתיבות, בתוך: מגנזי קויפמן, בודפשט תש"ט, עמ' 59 והלאה
* אליעזר שמשון רוזנטל, **'למילון התלמודי: בירורי מילים ועיוני נוסח** - ד. מתיבה, **[[תרביץ]]**, כרך מ', חוברת ב, טבת תשל"א, עמ' 193-196 

קטגוריה:ספרי הלכה: גאונים
קטגוריה:יצירות שמחברן אינו ידוע
ישרוטל רויאל גארדן

**מלון ישרוטל רויאל גארדן אילת** הוא קומפלקס מלונאות ומסחר שממוקם על החוף הצפוני שבעיר אילת. המלון מנוהל על ידי רשת ישרוטל. מלון ישרוטל רויאל גארדן הכולל הרבה חדרים וסוויטות הממוקמים בשלושה מבנים שונים.

המלון נפתח בשנת 2001.

מלון ישרוטל רויאל גארדן הוא חלק מקומפלקס מלונאות ומסחר הכולל שלושה מבנים הכוללים את חדרי המלון, מרכז מסחרי ותיאטרון ישרוטל שהוא תיאטרון מסחרי. המתחם נמצא בבעלות ישרוטל. המלון מדורג בדירוג 5 כוכבים לפי דירוג משרד התיירות.

## מבנה המתחם
### המרכז המסחרי
בקומת הלובי של המלון נמצא מרכז מסחרי הנקרא "לה בולבארד" הפתוח לכלל הציבור. המרכז כולל בעיקר חנויות יוקרה אך גם שלוש מסעדות, הכניסה לתיאטרון ישרוטל ושירותים שונים עבור אורחי המלון.

### תיאטרון ישרוטל
תיאטרון ישרוטל הוא תיאטרון מסחרי המעלה מדי שנה הופעות תחת המותג "WOW" המיועדים לנופשים במלונות אילת השונים.
זהו התיאטרון הגדול באילת והתיאטרון העיקרי בעיר מאחר שאין בבעלות עיריית אילת היכל תרבות.

### המלון
המלון כולל 343 חדרים, סוויטות ברובם, המתפרסים בשלושה מבנים הנמצאים בשלושה אזורים שונים במתחם.
לרשות אורחי המלון עומדים שירותים רבים שחלקם זמינים למבקרים מן החוץ עקב היות המלון כחלק ממרכז קניות אך ישנם שירותים המוגבלים לאורחי המלון בלבד כגון בריכת שחייה הכוללת מגלשת מים, מסעדת לוטוס, מועדון ילדים וספא הנמצא בקומת המרתף.

#### מבני המלון
המלון כולל שלושה מבנים. שניים מהם מקושרים ישירות אל המרכז המסחרי ואחד המצריך הליכה דרך בריכת המלון.

##### מבנה ציפור גן עדן
זהו המבנה הראשי של המלון והגבוה מבין השלושה.
המבנה כולל כ 168 חדרים ב 6 קומות.
במבנה זה שוכנים קבלת המלון, הספא ושירותים נוספים לאורחי המלון.

##### מבנה הצבעוני
זהו מבנה בן 4 קומות המקושר ישירות אל המרכז ומסחרי והכניסה אליו מרוחקת מהשירותים השונים לאורחי המלון.

##### מבנה הורד
זהו מבנה בן 5 קומות אשר מנותק מיתר אגפי המלון והכניסה אליו מצריכה הליכה דרך בריכת המלון.
מבנה זה כולל חדרים גם בקומת הקרקע.

## ראו גם
* מלונות ישרוטל

## קישורים חיצוניים
* 

קטגוריה:אילת: בתי מלון
קטגוריה:ישרוטל
מרדכי הס

הרב **מרדכי (מוטי) זאב הס** הוא רב ציוני דתי. הוא רב היישוב נווה שבחולות חלוצה וראש ישיבת "ממדבר מתנה" במקום. הוא מעביר שיעורים במכינת עוצם ועוד. מתלמידי הרב צבי טאו.

## ביוגרפיה
נולד בתל אביב למשפחה דתית לאומית. הוריו היו ניצולי שואה מרומניה.

למד בישיבה תיכונית בר-אילן ובישיבת הר עציון אצל הרבנים אהרן ליכטנשטיין ויהודה עמיטל. שירת בצה"ל במסגרת שירות הסדר. למד בישיבת מרכז הרב בירושלים אצל הרב צבי יהודה קוק ובהמשך אצל תלמידו הרב צבי ישראל טאו, והפך לאחד ממקורביו. הוא ערך וסייע בהוצאה לאור של סדרת ספריו "לאמונת עתנו" וכן העלה לדפוס שיעורים נוספים שמסר.

התגורר בעצמונה ולאחר מכן בעלי שם שימש כרב שכונה. לימד במכינה קדם-צבאית בני דוד והיה ראש כולל אברכים במקום. מסר שיעורים בישיבת אלון מורה ובהמשך היה לר"מ בישיבת הר המור.

לאחר הפינוי של תושבי היישוב עצמונה במהלך תוכנית ההתנתקות והקמת היישוב מחדש בנווה, נקרא להיות רב היישוב, ונכון ל-2022 הוא משמש בתפקיד זה.

בשנת תשע"ט הקים ישיבה גבוהה ביישוב נווה.
## חיים אישיים
הרב נשוי לרבנית חנה, ויש להם 13 ילדים.

עמירה הס היא בת דודתו.

## חיבוריו
הרב הס כותב ספרים וחוברות בהלכה ואמונה.
* דרך אמונה בחרתי - בניין הבית היהודי, יציאה מהפרטיות אל הכלליות בתהליך שיבת ציון
* יבקש דעת - מהלכות טהרת הבית
* פתחי דעת - פתיחה להלכות נידה
* יראת ה' היא אוצרו - תפקידם של יושבי בית המדרש בעת הזו
* מצוותיך אמונה - סדרת חוברות על הלכות החגים, הכוללת חוברות על: הלכות חודש אלול, ראש השנה, סוכות, חנוכה, פורים, פסח, וימי בין המצרים
* לזמן מתן תורתנו - הלכה ואמונה בענייני חג השבועות
* יגדיל תורה ויאדיר - בעניין לימוד התורה
* נר של חנוכה - דגשים חינוכיים לחנוכה (מצורף למצוותיך אמונה לחנוכה)
* ממדבר מתנה-בדרכי הלימוד
* ישרים דרכי ה'-עמידה כנגד הרע בעין טובה ואהבה
* שפע רב-הלכה ואמונה לספירת העומר
* מי חכם וישמור אלה - כיצד יש לחגוג את מועדי אייר
* לעולם לא אשכח פיקודיך - עבודת השם בבין הזמנים

## קישורים חיצוניים
* שיעוריו במכינת בני דוד
* שיעוריו בישיבת גבעת אולגה
* 
* כתבות- הרב מוטי הס, באתר ערוץ 7

## הערות שוליים

קטגוריה:רבני המכינה הקדם-צבאית בני דוד
קטגוריה:בוגרי הישיבה התיכונית בר-אילן (תל אביב)
קטגוריה:בוגרי ישיבת הר עציון
קטגוריה:בוגרי ישיבת מרכז הרב
קטגוריה:רבני יישובים
קטגוריה:רבני ישיבת הר המור
קטגוריה:אנשי המושב
קטגוריה:הנגב: אישים
קטגוריה:מועצה אזורית אשכול: אישים
קטגוריה:ישראלים שנולדו במאה ה-20
משחקי מכבי אירופה

**משחקי מכבי אירופה**, או "**המכביה האירופאית**" (באנגלית: **European Maccabi Games**), היא תחרות ספורט רב-ענפית המתקיימת מדי ארבע שנים באירופה בהשתתפות ספורטאים יהודים.

משחקי מכבי אירופה מתקיימים אחת לארבע שנים ובסמיכות למשחקי מכבי פאן אמריקה, שנתיים לאחר המכביה. את המשחקים מארחת אחת ממדינות אירופה, שנבחרת בקונגרס מכבי תנועה עולמית.

## היסטוריה
ב-1929 התקיימו "משחקי מכבי אירופה" בפעם הראשונה- המכביה האירופית הראשונה- באוסטרבה, צ'כוסלובקיה, ושנה לאחר נערכה המכביה האירופית השנייה באנטוורפן, בלגיה. 

בשנים 1933 ו-1936 התקיימו גם "מכביות חורף" אירופאיות. לאחר מכן חלה הפסקה, בעקבות מלחמת העולם השנייה, ורק לאחר 30 שנים, ב-1959, חודשה מסורת המשחקים האירופאים ביוזמתו של דוקטור רוברט אטלס, שהיה מנהל הספורט של מכבי העולמי.

כיום משתתפות במשחקי מכבי אירופה גם משלחות ממכבי ארצות הברית, קנדה, אוסטרליה ומישראל.

אירופה אירחה גם מכביות חורף. ב-1933 בזאקופנה בפולין - מכביית החורף הראשונה, בהשתתפות כ-400 ספורטאים, וב-1936 בבאנסקה ביסטריצה בצ'כוסלובקיה - מכביית החורף השנייה, בהשתתפות כ-2,000 ספורטאים מ-12 מדינות שונות. מכביית החורף השלישית התקיימה רק בינואר 2023 ברופולדינג, במדינת בוואריה שבגרמניה. במכביה השתתפו כ-500 ספורטאים מ-20 מדינות, ביניהן משלחת ישראלית. 

ב-2024 התקיימה לראשונה מכביה אירופאית לנוער European Maccabi Youth Games (EMYG), אותה אירחה לונדון בהשתתפות ספורטאים מ-14 מדינות. 

## משחקי מכבי אירופה

## סמלי מכבי אירופה

קובץ:Logo european maccabi games budapest.png|סמל מכבי אירופה 2019


## קישורים חיצוניים
* משחקי מכבי אירופה, באתר מכבי תנועה עולמית

## הערות שוליים

קטגוריה:אירופה: תחרויות ספורט
קטגוריה:העם היהודי: תחרויות ספורט
קטגוריה:המכביה
קטגוריה:אירופה: ספורט
נסיכות רויס הקו הצעיר

**נסיכות רויס-גרייץ** (בגרמנית: **Fürstentum Reuß jüngere Linie**) הייתה נסיכות קטנה בגרמניה, אשר השתייכה לענף הצעיר של בית רויס, אשר התקיים עד לאחר מלחמת העולם הראשונה, ובשנת 1920 צורפה לתורינגיה.

## היסטוריה
בשנת 1806 איחד היינריך הארבעים ושניים, נסיך שלייץ את רויס-שלייץ ורויס-גרה, ובאותה שנה קיבל את התואר נסיך מידי נפוליאון. בשנת 1807 הנסיכות הצטרפה לקונפדרציה של הריין, ובשנת 1815 היא הצטרפה לקונפדרציה הגרמנית. בין השנים 1824–1848 איחדה הנסיכות את נסיכויות רויס-לובנשטיין, רויס-אברסדורף ורויס-קסטריץ, ומאז כונתה **נסיכות רויס הקו הצעיר**. הנסיכות הצטרפה לצולפריין, ובשנת 1849 הוענקה חוקה חדשה לנסיכות, אשר שופרה במהלך שנות ה-50 של המאה ה-19.

הנסיכות נשארה נייטרלית במהלך מלחמת אוסטריה–פרוסיה, זאת בשונה מנסיכות רויס הקו המבוגר, אולם בשנת 1867 היא הצטרפה לקונפדרציה הצפון-גרמנית. בשנת 1870 לחמו כוחות הנסיכות לצד הצבא הפרוסי במלחמת צרפת–פרוסיה, ובשנת 1871 הצטרפה הנסיכות לקיסרות הגרמנית. בשנת 1902 מת היינריך העשרים ושניים, נסיך רויס-גרייץ, ובנו היינריך העשרים וארבעה, נסיך רויס-גרייץ עלה לשלטון במקומו. מכיוון שהיינריך העשרים וארבעה היה לקוי בנפשו כתוצאה מתאונה שעבר בילדותו, שלטו דודניו היינריך הארבעה עשר, נסיך רויס הקו הצעיר ולאחריו היינריך העשרים ושבעה, נסיך רויס הקו הצעיר כעוצרי הנסיכות. לאחר תבוסת גרמניה במלחמת העולם הראשונה, נאלץ היינריך העשרים ושבעה להתפטר, ובתחומי הנסיכות הוקמה המדינה העממית רויס שהצטרפה בשנת 1920 למדינת תורינגיה.

## נסיכי רויס הקו הצעיר
* היינריך הארבעים ושניים (1806–1818)
* היינריך השישים ושניים (1818–1854)
* היינריך השישים ושבעה (1854–1867)
* היינריך הארבעה עשר (1867–1913)
* היינריך העשרים ושבעה (1913–1918)

## קישורים חיצוניים

קטגוריה:מדינות לשעבר בתחומי גרמניה
קטגוריה:מדינות הקונפדרציה של הריין
קטגוריה:מדינות הקונפדרציה הגרמנית
קטגוריה:מדינות הקונפדרציה הצפון-גרמנית
קטגוריה:האימפריה הגרמנית: מדינות
מכתב קטן

"**מכתב קטן**" הוא שיר שכתב, הלחין וביצע דני רובס. השיר נכתב לזכר אחיו שנפטר בעת שירותו הצבאי.

## רקע
השיר נכתב על ידי דני רובס לזכר אחיו הצעיר יואב, שנפטר ממחלת הסרטן בגיל 21, בעת שירותו הצבאי בזמן מלחמת לבנון הראשונה. השיר מבוסס על מכתב שנמצא בתיקו של יואב לאחר מותו והיה מיועד לחברתו.

השיר הופיע באלבום שיצא בשנת 1985, המבוסס על התוכנית "בשערייך יריחו" של להקת פיקוד מרכז.

דני רובס הקליט את השיר שנים לאחר מכן כדואט עם אופירה יוספי, שנכלל באלבום "ככה אני אוהב" שיצא בשנת 1996. "מכתב קטן" היה השיר הבולט באלבום זה.

השורה "לפני שהוא הלך למלחמה" מעידה כי השיר מדבר על חייל. השיר נחשב כשיר אבל וזיכרון המושר בטקסים וברדיו ביום הזיכרון לחללי צה"ל.

## קישורים חיצוניים
* מילות השיר, באתר שירונט

## הערות שוליים

קטגוריה:שירי 1985
קטגוריה:שירי 1996
קטגוריה:שירי להקות צבאיות
קטגוריה:שירי להקת פיקוד מרכז
קטגוריה:שירי דני רובס
קטגוריה:שירים בעברית
קטגוריה:שירי זיכרון חללי מערכות ישראל
קטגוריה:שירי מלחמת לבנון הראשונה
קטגוריה:שירים על מכתבים
אנטי-תאיזם

[ממוזער|'''אנטי-תאיזם''' הוא עמדה המביעה התנגדות פעילה ודחייה של [תאיזם]]
**אנטי-תאיזם** (באנגלית: **Antitheism**, או **anti-theism**) הוא עמדה המביעה התנגדות פעילה ודחייה של תאיזם (האמונה באלים ובכוחות עליונים). אנטי-תאיזם אומץ כתווית על ידי אלה הרואים את התאיזם כמסוכן, הרסני או מעודד התנהגות מזיקה. אנטי-תאיזם, בניגוד לאתאיזם (שפירושו רק חוסר אמונה בקיומן של ישויות אלוהיות), דורש יותר מאשר רק לא להאמין באלוהות. אלא גם כמה אמונות ספציפיות נוספות:
* אנטי-תאיסטים מאמינים שהתאיזם **מזיק** – לתאיסט עצמו, לחברה, לפוליטיקה ועוד, ומהווה גורם מרכזי למחלוקות, לעוינות, לחוסר שוויון ולמלחמות.
* אנטי-תאיסטים מאמינים כי יש להיאבק בתאיזם על מנת לצמצם את הנזקים שהוא גורם.

המילה אנטי-תאיזם מתועדת באנגלית מאז 1788. אנטי-תאיסט מוגדר על ידי המילון האנגלי של אוקספורד כ"אדם המתנגד לאמונה בקיומו של אל", והציטוט המוקדם ביותר שקיים לשימוש במונח זה הוא משנת 1833.

דוגמה להשקפה זו באה לידי ביטוי בספרו של הסופר הבריטי כריסטופר היצ'נס משנת 2001 "Letters to a Young Contrarian" , בו הוא מציין כי "אני אפילו לא אתאיסט כמו שאני אנטי-תאיסט", באומרו כי "לא רק שאני טוען שכל הדתות הן גרסאות שונות של אותו שקר, אלא שאני אף משוכנע שהשפעת הכנסיות והשפעות האמונה הדתית הן ללא ספק מזיקות".

## ראו גם
* אתאיזם
* אתאיזם מדיני
* ביקורת על הדת
* אתאיזם חדש
* אנטי-דת

## הערות שוליים

קטגוריה:אתאיזם
קטגוריה:התנגדות לדת
קטגוריה:אי-דת
חילול הקודש

[שמאל|ממוזער|150px|איור של [סקילה (הלכה)|סקילת הדמות המקראית בן אישה ישראלית בשל ברכת השם]]
**חילול הקודש** הוא מעשה הנתפס כהבעת זלזול או חוסר כבוד כלפי אלוהים או כלפי דברים אחרים שקדושים בעיני בני דתות מסוימות.

יש דתות הרואות בחילול הקודש עבירה חמורה. נכון לשנת 2012 היו קיימים חוקים נגד חילול הקודש ב-32 מדינות, בעוד שב-87 מדינות היו חוקים שעוסקים בהשמצה של דתות והבעת ביטוי פומבית של שנאה כלפי קבוצה דתית. חוקים נגד חילול הקודש נפוצים במיוחד במדינות בהם ישנו רוב מוסלמי, ובמיוחד המדינות המוסלמיות באזור המזרח התיכון וצפון אפריקה.

## חוקים נגד חילול הקודש
320px|ממוזער|
נכון לשנת 2012 ב־33 מדינות היו חוקים כלשהם נגד חילול הקודש. מתוכם 21 מדינות הם מדינות עם רוב מוסלמי - אפגניסטן, אלג'יריה, בחריין, מצרים, אינדונזיה, איראן, ירדן, כווית, לבנון, מלזיה, האיים המלדיביים, מרוקו, עומאן, פקיסטן, קטר, ערב הסעודית, סומליה, איחוד האמירויות הערביות, וסהרה המערבית. במדינות הללו, קיומם של החוקים נגד חילול הקודש הובילו במקרים רבים לרדיפה, לרצח או למעצר של אנשים שונים לאחר שהועלו נגדיהם האשמות בגין חילול הקודש. במדינות מוסלמיות מסוימות חילול הקודש הוא פשע שעונשו מוות.

חילול השם הוא עבירה שדינה מוות בפיקסטן, לפי סעיף C-295. בשנת 2001 דוקטור יוניס שייח נידון למוות על חילול השם, בגלל שאמר לסטודנטים שלו שבזמן שהגה את האסלאם, בגיל 40, מוחמד עוד לא היה מוסלמי. חוקים נגד חילול הקודש מופעלים במדינה בדרך כלל נגד נוצרים. בשנת 2000 נידון למוות אדם נוצרי בשם אשיק מסיח בגלל שרצה להתאסלם. החוק המוסלמי והפקסיטני אוסר נישואין בין נוצרים למוסלמים, מסיח ביקש להתאסלם כדי להתחתן עם אישה מוסלמית, אולם לפי התביעה הוא עשה זאת ממניעים לא כשרים ולכן עבר על החוק.

נכון לשנת 2012, 12 המדינות האחרות בהן היו קיימים חוקים נגד חילול הקודש כללו את הודו וסינגפור, וכן מדינות עם רוב נוצרי כולל דנמרק (עד 2017), פינלנד, גרמניה, יוון, אירלנד (עד אוקטובר 2018), איטליה, מלטה (עד 2016), הולנד (עד 2014), ניגריה ופולין.

בסוף המאה ה-20 ותחילת המאה ה-21 ישנה נטייה במדינות המערב לביטול או לרפורמה של חוקי חילול הקודש, והחוקים הנותרים שעוסקים בכך נאכפים באותן המדינות רק לעיתים רחוקות. חוקים אלה עדיין קיימים בכמה מדינות, כמו באוסטריה (סעיפים 188 ו-189 לחוק העונשין), פינלנד (סעיף 10 לחוק העונשין), ספרד (סעיף 525 לחוק העונשין) ובריטניה. אף על פי שהתיקון הראשון לחוקת ארצות הברית מבטיח את חופש הדיבור, ישנן עדיין מספר מדינות בארצות הברית בהם קיימים חוקים נגד חילול הקודש.

ספרו של הסופר הבריטי-מוסלמי סלמאן רושדי "פסוקי השטן" עורר את זעמם של מוסלמים רבים בשל הדרך שבה מוצגת בו דמותו של הנביא מוחמד ובשל כך נחשב על ידי מוסלמים רבים כחילול הקודש. משום כך ב-14 בפברואר 1989, בעקבות פרסום הספר, הוציא מנהיג איראן, האייתוללה רוחאללה ח'ומייני, פתווה הקוראת לרצח רושדי. מאז חי רושדי במחתרת ומסתובב עם מאבטח צמוד.

## חילול הקודש ביהדות
בספר ויקרא ישנם מספר איסורים של חילול הקודש שעונשם מיתה בידי שמים. במשפט העברי, הצורה היחידה של חילול הקודש, שעונשה הוא הוצאה להורג, היא גידוף ה'.

## ראו גם
* כפירה
* חוק חילול הקודש באיראן
* השחתת הקוראן

## קישורים חיצוניים

* 
* 

## הערות שוליים

קטגוריה:דת
קטגוריה:רוחניות ואמונה
קטגוריה:מונחים ומושגים דתיים
קטגוריה:קדושה
*
סניה R9

**סניה R9** (באנגלית: **Senia R9**) הוא קרוסאובר מתוצרת יצרנית הרכבים הקטנים **FAW Jilin**  חברת בת של קונצרן הרכב הסיני **FAW Group**  אשר מיוצר משנת 2018 ועד היום.

## "סניה R9"

* דגם ה-"סניה R9"  הוצג לראשונה בתערוכת הרכב הבינלאומית של בייג'ינג באפריל 2018. 
* דגמי "סניה R9" משווקים בסין החל ממאי 2018.
* 5 דלתות.
* 5 נוסעים.
* 5 רמות גימור.
* מנוע קדמי.
* מנועי בנזין מגדש טורבו.
* סוג הנעה: הנעה קדמית 4x2.
* צמיגים: 215 / 55 R18.
* מחיר היחידה נע בין 83,900 - 125,900 רנמינבי (מאי, שנת 2018, בסין).
* מחיר היחידה דגם 1.2 ליטר מגדש טורבו נע בין 83,900 - 102,900 רנמינבי (מאי, שנת 2018, בסין).

### דגמים
* "1.2 טורבו".  
* "1.5 טורבו".

## תמונות

קובץ:FAW Senia R9 01 China 2019-03-25.jpg | דגם "סניה R9" 
קובץ:FAW Senia R9 02 China 2019-03-25.jpg | דגם "סניה R9" 
קובץ: FAW Senia R9 03 China 2019-03-25.jpg | דגם "סניה R9" 
קובץ:AC18 Senia R9 2.jpg | דגם "סניה R9" 
קובץ:AC18 Senia R9 1.jpg | דגם "סניה R9" 
קובץ:Senya R9 002.jpg | דגם "סניה R9" 


## ראו גם
* Jiabao V52
* Jiabao V70

## קישורים חיצוניים

* 
* אתר היצרן (faw.com/fawen)

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2018
קטגוריה:כלי רכב המיוצרים בסין
קטגוריה:רכבי FAW Jilin
בדר 1

**בדר 1** (בערבית: **بدر 1**, באנגלית: **Badr-1**) היא רקטה מסוג ארטילריה רקטית מתוצרת עצמית של צבא תימן  בשימוש החות'ים בתימן.

היא משוגרת ממשגר רקטות מרובות  ממשאית 6x6.

כוח הטילים של תימן חשף מערכת טילים בליסטית קצרת טווח חדשה בשם "בדר 1" בתגובה למערכה על הפלישה הסעודית והקמפיין האווירי. היעד הראשון שלה היה מתקן נפט של חברת עראמקו הסעודית במחוז נג'ראן .

ב-28 באוקטובר 2018, גרסה בשם "Badr-1P" שוגרה לטווח של 150 קילומטר, כאשר הפגיעה סטטה מהמטרה ב-3 מטר.

## משתמשים
* צבא תימן
*  - כוחות החות'ים בתימן.

## ראו גם
* בורכאן 2
* בדר 3

## קישורים חיצוניים
* 
* 

## הערות שוליים

קטגוריה:רקטות ארטילריות
קטגוריה:טילים בליסטיים
קטגוריה:אמצעי לחימה תימניים
שירות הכנסייה

180px|ממוזער|שירות כנסייה בארצות הברית
בנצרות, **שירות הכנסייה** (באנגלית: **Church service**) הוא מונח המשמש לתיאור מועד רשמי של פולחן דתי קהילתי, אשר לרוב מתקיים בימי ראשון בקתדרלה או בכנסייה. שירותי הכנסייה בדרך כלל מנוהלים על ידי כומר.

אופי שירותי הכנסייה משתנה במידה רבה בין הזרמים השונים של הנצרות.

במרבית הכנסיות שירותי הכנסייה מתקיימים בימי ראשון, אם כי ייתכן שיהיו שירותי כנסייה בימים אחרים, במיוחד בכנסיות גדולות או בקתדרלות.

שירותי הכנסייה כוללים לעיתים קרובות סעודה משותפת. שירותי הכנסייה משולבים לעיתים יחד עם חתונות, הלוויות, או אירועים מיוחדים אחרים.
[200px|ממוזער|שמאל|תפילה בכנסייה. ציור  מעשה ידי [פרטישק מוז'יץ נאגל, צייר יהוד-צ'כי שנרצח באושוויץ]]
שירותי הכנסייה עשויים לכלול תפילות, שירה, הטפה וקריאה מהתנ"ך.

קטגוריה:נצרות